Անշուշտ, դժվար է հստակ ասել, թե որո՞նք են եղել երեկվա միջադեպի մոտիվները, շարժառիթները։ Սակայն դատելով նախնական տեղեկատվության բովանդակությունից՝ գործ ունենք ոչ թե կողոպուտի կամ գողության, այլ թիրախային հարձակման, գուցե՝ վենդետայի հետ։ Արդյոք տեղի ունեցածը կապվա՞ծ է Մկրտումյանի մասնագիտական գործունեության հետ, թե՞ Վճռաբեկ դատարանի նախկին նախագահը շահերի բախում ունի նաև գործունեության այլ հարթություններում։ Դժվար է միանշանակ պնդումներ անել. հուսանք՝ պատկան մարմինները կտան բոլոր հարցերի պատասխանները՝ արագ բացահայտելով հանցագործությունը։